ג'ון צ'ו

ג'ון יו-האן צ'ו (באנגלית: John Yo-Han Cho; בקוריאנית: 존 요한 조; נולד ב-16 ביוני 1972 בשם צ'ו יו-האן) הוא שחקן ומוזיקאי אמריקאי-קוריאני, הידוע בעיקר בזכות תפקידים שגילם בראשית הקריירה שלו, כגון: הרולד לי בסרטי "הרולד וקומאר" ובתור ג'ון, בחור מס' 2 בסדרת סרטי "אמריקן פאי" שהפך את המונח "MILF" לפופולרי. צ'ו גילם את דמותו של היקארו סולו ממסע בין כוכבים בסרט האתחול "סטארטרק", שיחק ברימייק של זיכרון גורלי. בטלוויזיה, הוא שיחק בדמותו של סוכן ה-FBI דימטרי נו בדרמת המדע בדיוני "פלאש פורוורד". צ'ו נולד בסיאול שבדרום קוריאה. משפחתו היגרה לארצות הברית בשנת 1978, והוא גדל בלוס אנג'לס בה התיישבה המשפחה אחרי שהתגוררה במספר מקומות בהם; יוסטון, סיאטל, דיילי סיטי, ומונטריי פארק בקליפורניה. אביו היה כומר ומטיף בכנסייה של ישו, והיה במקור מקוריאה הצפונית בתקופת מלחמת קוריאה צ'ו הוא בוגר בית ספר תיכון על שם הרברט הובר בגלנדייל, קליפורניה, בשנת 1990. לאחר מכן הוא למד באוניברסיטת קליפורניה בברקלי, סיים לימודיו בשנת 1996 עם תואר BA באנגלית, ולימד אנגלית בבית ספר במערב הוליווד, בעת שעבד בתיאטרון של "East West Players" במרכז העיר לוס אנג'לס. צ'ו החל את קריירת המשחק שלו לאחר שסיים את לימודיו בברקלי, כשהוא עבר ללוס אנג'לס ועבד בקבוצת השחקנים "East West Players" של התיאטרון האסיאתי-אמריקאי. שם, הוא הופיע במחזה "The Taste of Kona Coffee" של אדוארד סקמוטו בשנת 1996, ובמחזה "My Tired Broke Ass Pontificating Slapstick Funk" של איוג'ון קים בשנת 2000. הוא זכה לתשומת לב כאשר גילם תפקיד קטן בסרט "אמריקן פאי" בשנת 1999, בו הפך את המונח "MILF" לפופולרי. צ'ו חזר לגלם את התפקיד בשלושה סרטי המשך: "אמריקן פאי 2" (2001), "אמריקן פאי: החתונה" (2003) ולאחרונה ב-"אמריקן פאי: האיחוד" (2012), שבו היה לו כבר תפקיד הרבה יותר גדול. בתחילה, לדמות לא היה שם, אולם הוא קיבל את השם "ג'ון" בסרט השלישי, על שם צ'ו עצמו. צ'ו מוכר בכיכובו בסדרת סרטי הרולד וקומר, ובסרט הראשון בסדרה הרולד וקומר משתוללים באמריקה. התפקיד הראשי המוצלח ביותר שלו עד כה היה כהרולד לי בסרט "הארולד וקומאר בורחים מגואנטנמו" משנת 2008, שגרף 38 מיליון דולר בבתי הקולנוע (סרט ההמשך משנת 2011 "A Very Harold & Kumar 3D Christmas" נמצא במקום השני, עם 35 מיליון דולר). תפקידו של צ'ו בזיכיון פופולרי זה נכתב במיוחד עבורו על ידי היידן שלוסברג, וצ'ו מספר שכאשר שכאשר שלוסברג פנה אליו בראשונה בנוגע לתפקיד זה, הוא היה די חשדני בתחילה. צ'ו השתתף בתפקיד אורח בסדרת הטלוויזיה "מכושפות" בשנת 1998, בתפקיד רוח רפאים, והיה אחד מהכוכבים של קומדיית המצבים "Off Centre" בשנים 2001–2002. הוא היה כוכב-משנה של "Kitchen Confidential" של רשת FOX, המבוססת על הספר רב המכר של אנתוני בורדיין. הוא גילם תפקידי משנה ב-"אבולוציה", קומדיית מדע בדיוני בבימויו של איוון רייטמן, וב-"Down to Earth", בכיכובו של כריס רוק ותפקיד שולי ב-"Bowfinger". בשנת 2002, היה לו תפקיד ראשי באנסמבל השחקנים של "Better Luck Tomorrow" מאת ג'סטין לין, דרמה המתמקדת בתלאות של קבוצה של אמריקאים ממוצא אסייתי המתגוררת בדרום קליפורניה, המצליחים בלימודים, אבל לא מרוצים מבחינה חברתית, וכתוצאה מכך מתדרדרים להתנהגות עבריינית. סרט זה זכה לשבחים מצד המבקרים, לרבות אלביס מיטשל מהניו יורק טיימס שתיאר את הדמות שגילם צ'ו כבעלת "עצלנות ממגנטת, אשר הוא מודע לה באופן מקסים". צ'ו הופיע בגיליון יולי 2004 של כתב העת KoreAm, בשנת 2006 הוא גילם את איטלס בקומדיה המוזיקלית "אמריקן דרימז" לצד יו גרנט ומנדי מור, ובספטמבר 2006 לוהק לקומדיה החדשה "The Singles Table" של NBC, אבל הסדרה מעולם לא שודרה עקב שינויים בלוחות זמנים ובהפקה. בשנת 2006, ושוב בשנת 2009, צ'ו נבחר כאחד הגברים הסקסיים ביותר בחיים על ידי המגזין "פיפל". בשנת 2007, צ'ו הצטרף לשחקנים של "בטי" כדמות חוזרת. צ'ו משחק את קני, החבר הטוב ביותר של רואה החשבון הנרי גרובסטיק (בגילומו של כריסטופר גורהאם). צ'ו שחק ההגאי היקארו סולו בסרט "מסע בין כוכבים" של ג'יי ג'יי אברהמס. מנוהלה דרגיס מהניו יורק טיימס שיבחה אותו, יחד עם אנטון ילצ'ין, כריס פיין וזאכרי קווינטו, על ביצוע תפקידיהם "בסופו של דבר בצורה נפלאה". צ'ו הופיע בוידאו קליפ של שירו של נאז "Be a Nigger Too" יחד עם ידוענים שונים, והייתה לו הופעת אורח בסיטקום "איך פגשתי את אמא", בפרק "I'm Not That Guy" שבו שיחק שותף מרושע במשרד עורכי דין. בנוגע לתפקידו האחרון, סטייסי קראוזה מה-IGN כתבה כי צ'ו היה "גנב הסצנה בפרק הזה", ושהיא "בהחלט רוצה לראות אותו יותר" בסדרה. בשנים 2009–2010, צ'ו ככב בסדרת הטלוויזיה "פלאש פורוורד" כסוכן מיוחד של ה-FBI דימיטרי נו. דמותו הייתה מתוכננת, במקור, למות במהלך מה שהתברר להיות העונה היחידה של הסדרה, אבל לאחר שהפופולריות שלו עלתה בעקבות גילום תפקידו של היקארו סולו, המפיקים שינו את עלילת הסדרה, כך שהוא שורד, בניסיון לשפר את הרייטינג המתדרדר. בשנת 2015 שיחק לצד לילי טומלין בדרמה הקומית "סבתא" של פול וייץ.  בשנת 2016 שב לגלם את דמותו של היקארו סולו בסרט המדע הבדיוני "סטארטרק: אל האינסוף" לצד כריס פיין, זואי סלדנה ואידריס אלבה, זהו הסרט ה-13 במספר בסדרת סרטי "מסע בין כוכבים" המשמש כהמשכו הישיר של הסרט "האויב בתוכנו - סטארטרק" משנת 2013. בשנת 2018 שיחק צ'ו בתפקיד הראשי במותחן "חיפוש" של "סרטי סוני", ובכך היה לשחקן הראשון אי-פעם ממוצא אסייתי שהוביל סרט מתח של אחד האולפנים הגדולים בזרם המרכזי של הוליווד. בשנת 2022 לוהק לעונה השנייה של הסדרה הקומית "אפטר פארטי" של אפל TV פלוס. צ'ו הוא הסולן של "Viva La Union", לשעבר "Left of Zed", להקה מלוס אנג'לס, המורכבת מתלמידי אוניברסיטת קליפורניה בברקלי ואוניברסיטת דרום קליפורניה לשעבר. עד כה יש להם אלבום אחד, הנושא את שם הלהקה, בעוד השיר "Chinese Baby" שלהם מופיע בפסקול של הסרט "Harold & Kumar Escape from Guantanamo Bay". צ'ו נשוי משנת 2006 לשחקנית האמריקאית ממוצא יפני קרי היגוצ'י ולהם בן שנולד בשנת 2008 ובת שנולדה בשנת 2013. בשנת 2016, צ'ו היה הפנים של התנועה החברתית וקמפיין ההאשטאג "#StarringJohnCho", שנוצר על ידי ויליאם יו, שבו תמונותיו של צ'ו הוכנסו על ידי פוטושופ על כרזות סרטים קיימים כדמות הגברית הראשית. מטרת הפרויקט הייתה להפנות את תשומת הלב להיעדר ההזדמנויות של שחקנים אמריקאים-אסייתיים בהוליווד. ב-2012 צ'ו תמך במערכת הבחירות השנייה של נשיא ארצות הברית מטעם ההמפלגה הדמוקרטית ברק אובמה. מדיה וקבצים בנושא ג'ון צ'ו בוויקישיתוף ג'ון צ'ו, ברשת החברתית אקס (טוויטר) ג'ון צ'ו, ברשת החברתית אינסטגרם ג'ון צ'ו, במסד הנתונים הקולנועיים IMDb (באנגלית) ג'ון צ'ו, באתר AllMovie (באנגלית) ג'ון צ'ו, באתר Rotten Tomatoes (באנגלית) ג'ון צ'ו, במסד הנתונים הקולנועיים KinoPoisk (ברוסית) ג'ון צ'ו, באתר MusicBrainz (באנגלית) ג'ון צ'ו, באתר בילבורד (באנגלית) יערה יעקב, ג'ון צ'ו: "מתנצל שהכנסתי את MILF ללקסיקון", באתר ynet, 26 בפברואר 2013 Lee, Hyo-won (2007-10-14). "John Cho Speaks About Being Asian in Hollywood". The Korea Times. ארכיון מ-2007-12-18. נבדק ב-2008-04-22. "Korean-American actor Troy Tanizawa, 35, is becoming a household name in the United States..." "Total Recall Trailer: Colin Farrell Wants You to Forget". New York magazine. 2012-04-12. נבדק ב-2012-07-10. Kevin Pollak's Chat Show, Hulu.com and Ustream, episode 96 The Game-Changer: An Interview with John Cho http://www.asiaarts.ucla.edu/090703/article.asp?parentID=110087 The Game-Changer: An Interview with John Cho John Cho and Kal Penn Share Their Different White House Experiences (VIDEO) "John Cho". EWP 34th Season on East West Players site "Harold & Kumar Escape from Guantanamo Bay". boxofficemojo.com. "A Very Harold & Kumar 3D Christmas". boxofficemojo.com. Mitchell, Elvis. "Film Review; Teenages Determined to Damage Their Resumes". נבדק ב-26 באוגוסט 2012. {{cite web}}: (עזרה) People Magazine Sexiest Men Alive 2009 Borys Kit (2007-10-12). "Final frontier for Cho, Pegg". The Hollywood Reporter. Associated Press (2008-03-12). "John Cho: 'Trek' role is 'daunting'". CNN. Manohla Dargis (7 במאי 2009). "Movie Review: 'Star Trek'". הניו יורק טיימס. נבדק ב-27 אוג' 2012. {{cite web}}: (עזרה) "How I Met Your Mother: "I'm Not That Guy" Review". News Corp. 2007-10-30. Joyce Eng (2009-05-19). "Fall TV: ABC's Official Schedule Revisits V, Moves Betty and Says Adieu to Who?". TV Guide. Keck, William (18 ביוני 2010). "Keck's Exclusives: Gabrielle Union FlashForwards to New Series". TV Guide. נבדק ב-9 ביולי 2010. {{cite web}}: (עזרה) Clarisse Loughrey, John Cho interview: How he became a cheerleader for cinema's newest genre. Independent, August 27, 2018 Jason Buchanan (2005-03-12). "John Cho". הניו יורק טיימס.